*Foglalkozási terv*

***Köszöntés:*** Áldás Békesség!

***Ima:*** Jó Atyánk Istenünk te taníts, bennünket Jézus Krisztus útján vezesd, a lelkünket Szent Lelked ereje növelje hitünket. Ámen

Szívből könyörgök hozzád kegyes teremtő Istenünk ezt a napot is próbáld meg békességgel véghez vinnünk, akaratodat tanulnunk útjaidban járnunk, oltalmad befedezzen, kedvünk a te kedved szerint légyen. Ámen. (1 perc)

***Motiváció:*** Kedves gyerekek a mai foglalkozáson olyan érdekességeket hoztam, amiben megtalálható az arányosság, egyformaság.

1. sz. melléklet-szimmetria tágabb értelmezése. (15 perc)

***Célkitűzés:*** A mai foglalkozáson olyan történetet fogtok hallani amiben, szintén megjelenik a szimmetria, de most Isten tanítja meg Jézus egyik tanítványának, hogy milyen az egyforma bánásmód.

***Történetmondás:*** Élt Cezáreában egy Kornéliusz nevű férfi…Apcsel. 10,1-35. ( 8 perc)

***Alkalmazás/feldolgozás:***

Ki volt Kornéliusz?

Mit mondott neki Isten?

Mit csinált Péter a ház tetején?

Mire lett figyelmes Péter imádkozás közben?

Mire kérte Isten Pétert, amikor révületbe esett?

Miért nem akart Péter enni az Isten által küldött állatokból?

Mit gondoltok mely állatok számítottak tisztáltannak a zsidótörvények szerint?

Megjegyzés rovat

Miért hívta fel a figyelmet Péter arra, hogy egy zsidó nem léphet be egy római ember házába?

Amikor Kornéliusz beszámolt Péternek az isteni eseményekről, mit értetett meg Péter?

A történet mivel utal az egyenlőségre?

(10 perc)

Kornéliusz és Péter- feladatlap 2.sz. melléklet. (15 perc)

Activity-3.sz.melléklet ( 15 perc )

***Aranymondás:*** Most értem meg igazán, hogy az Isten nem személyválogató, hanem minden nép között kedves előtte aki féli őt és igazságot cselekszik.

Hogyan magyaráznád, meg ezt az aranymondást egy veled egykorú barátodnak?

Melyik az a szó az aranymondásban, ami az egyenlőségre utal? (3 perc)

4.sz. melléklet-aranymondás feldolgozása (20 perc)

**Értékelés:** A gyerekek megdicsérése az elvégzett munkáért.

**Imádság:** Dicséret, dicsőség, tisztesség és hálaadás a szentek Urának légyen örök magasztalás kiben soha nincs megváltozás vagy ígérettől elhanyatlás tőle fejünkre szálljon az áldás. Ámen ( 1 perc)